Påskevandring

Gå en tur i det dejlige vejr. Start på Spejderfarmen, Strandbyvej 95, find grusstien på den anden side af jernbaneoverskæringen, der går ned forbi Elling Å skibet og fugletårnet og bringer dig ud til Sønderstrand. Gå langs stranden op til den blå cafe og få en is. Kan benene bære dig længere, så gå videre op ad Nord Strand til Nissebakken og krokodillehullet og tilbage ad Strandvej til Metodistkirken. Så har du gået 5 km.

Undervejs kan du

* Plukke en buket blomster
* Tæl hvor mange fugle, insekter og andre dyr, du ser
* Spil Strandbingo – tegn en firkant med 6 felter i sandet. Hvem kan hurtigst fylde sine felter med: En kniv-musling. En hjertemusling. En pind. En konkylie. Lidt tang. En blåmusling. Den, der først er færdig, råber banko!
* Test hvem der kan huske mest af påskehistorien:

1) Hvad hedder søndagen før påske? Alle helgen, Palmesøndag eller Askesøndag?

2. Efter hvor mange dage stod Jesus op af sin grav? 3,30 eller 300?

3) Hvor mange var med til bords, da Jesus holdt den sidste nadver 1, 12 eller 13?

 4) Hvad hed, det sted hvor Jesus blev korsfærstet: Gilleleje, Golgata eller Getsemane?

 5) Hvorfor blev Jesus slået ihjel? De troede ikke på, at han var Guds søn, de troede
 ikke, at han var rigtig klog eller de havde egentlig ikke rigtig nogen god grund, de
 var bare misundelige?

* Tag en selfie og læg på spejdernes facebook-side: ”strandbyspejder” og ønsk ”go’ påske”

God tur!

“Må Kristus være foran dig og vise dig vejen.
Må Kristus være ved siden af dig og ledsage dig.
Må Kristus være bag dig og beskærme din ryg.
Må Kristus være nedenunder dig, og holde dig oppe, når du falder.
Må Kristus være inden i dig og fylde dig med sin Ånd. M
å Kristus være omkring dig, og bevare dig fra alt ondt.
Således vil han velsigne dig: Faderen, Sønnen og Helligånden.”

(Keltisk velsignelse)